句
作者：杜光庭
朝代：唐

paragraphs: 銅壺滴滴禁漏起，三十六宮爭捲簾。
斜陽古岸歸鴉晚，紅蓼低沙宿雁愁。
霜彫曲徑寒蕪白，雁下遙村落照黃。
恩威欲寄黃丞相，仁信先聞郭細侯。
兵氣此時來世上，文星今日到人間。
降因天下思姚宋，出爲儒門繼孔顏。
丹竈河車休矻矻，蚌胎龜息且緜緜。
馭景必能趨日域，騎箕終擬躡星躔。
返樸還淳皆至理，遺形忘性盡真銓。